# O voso propio stand

# Creando un stand

Unha cousa é organizar Expomoving e outra é organizar un dos 7 stands aos que poderán acudir as persoas que asistan a Expomoving.

Está claro que sabedes os diferentes tipos de stands que ides ter, pero sabedes como os ides organizar, ou o que ides facer en cada un deles?

O stand 1, de calidade, e o stand 7, de "Volta á calma e recarga enerxética" serán comúns a todos os grupos. Que quere dicir isto? Que a organización destes stand recae en todos os membros da clase.

A maiores, cada grupo deberá organizar un dos 5 stands restantes. Repartídeos e poñédevos mans á obra!

Tede en conta a información que ven a continuación, e intentade que os vosos stands representen os contidos teórico-prácticos que ides ensinar como adestradores e adestradoras persoais.

## Lectura facilitada

Unha cousa é organizar Expomoving e outra é organizar un dos 7 stands aos que poderán acudir as persoas que asistan a Expomoving.

Está claro que sabedes os diferentes tipos de stands que ides ter, pero sabedes como os ides organizar?

E o que ides facer en cada un deles?

O stand 1, de calidade, e o stand 7, de "Volta á calma e recarga enerxética", serán comúns a todos os grupos.

Que quere dicir isto?

Que a organización destes stand recae en todos os membros da clase.

A maiores, cada grupo deberá organizar un dos 5 stands restantes.

Repartídeos e poñédevos mans á obra!

Intentade que os vosos stands representen os contidos teórico-prácticos que ides ensinar como adestradores e adestradoras persoais.

## Audio

audio/wav

# Requisitos dos stands

A continuación danse os detalles dunha serie de aspectos dos stands. Fixádevos e deseñade os vosos.

Sinalización e visualización do stand

Roll Up

Trátase dun indispensable para calquera stand, xa que transmite cun só golpe de vista o que o negocio pode ofrecer, coa vantaxe adicional de que son moi económicos e visibles. Recoméndase colocar imaxes grandes e evitar o exceso de texto.

Carteleira e lonas publicitarias

Trátase de elementos que se converteron en todo un clásico de calquera stand. Non poden faltar se se dispoñen de paneis ou columnas próximas, coa vantaxe de que poden verse dende unha distancia considerable. Por este motivo, é esencial que como información principal apareza o nome do stand.

Elementos informativos do stand

O obxectivo principal nunha caseta ou stand, como se comentou con anterioridade, é darse a coñecer. As persoas que os visitan, en moitas ocasións, queren levar información consigo sobre os contidos ou produtos dos diferentes stands. Nos vosos stands estades ofrecendo contidos teórico-prácticos, polo que o ideal sería ofrecer a posibilidade de que os visitantes leven información con eles.

Estas son algunhas das solucións que se adoitan ofrecer en feiras e exposicións:

- Dípticos e trípticos: Os folletos informativos en formato díptico e trípticos, son máis lixeiros que os catálogos e máis fáciles de levar. Iso si, a información debe estar moito máis condensada que nun catálogo. Dependendo do stand, terá a necesidade de utilizar un formato, outro, ou os dous.

Como podedes elaborar dípticos e trípticos? Manualmente, con folios, cartolinas e rotuladores, ou dixitalmente, como pode ser coa ferramenta Polotno.

- Obsequios: A todo o mundo lle encanta recibir agasallos, por este motivo, ter un detalle coas visitas nunca está de máis. Isto pode motivar aos visitantes a recordar o seu paso polo stand. Hai cantidade de opcións, como poden ser chapas, totebags ou adhesivos personalizados coa temática do stand.

O polo creativo do voso centro pode ser un sitio no que crear estes obsequios.

Outros elementos importantes.

Para recibir aos visitantes e manter a caseta perfectamente ordenada e poder ofrecer información correctamente, é necesario contar con outros recursos de valor.

Mostradores

Trátase dunha estrutura fundamental para recibir aos interesados en recibir información ou resolver calquera tipo de dúbida. Nel, sempre debe haber unha ou varias persoas atendendo ao público.

Moble expositor, andeis e góndolas expositoras

Un moble expositor pode ser recomendable para incluír nel os obsequios do stand ou o que se queira destacar ou dar a coñecer.

Portafolletos, expositor ou soporte para folletos

Este obxecto utilízase para incluír nel catálogos ou calquera recurso impreso que se queira dar a coñecer. Deste xeito, os visitantes poden collelo libremente e ler a información tranquilamente.

## Audio

audio/mpeg

## Imaxe dun stand

6

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)