# 3.2. A cooperación

## Glosario

## Beneficio

Definición:

  Rendemento positivo dun ben ou servizo sobre algo que achega unha vantaxe, utilidade, rendemento ou aproveitamento.

Exemplo:

  A actividade física é beneficiosa para a saúde.

## Cooperar

Definición:

  Traballar conxuntamente con outro ou outros para a consecución dun fin común.

Exemplo:

  Os membros do grupo cooperarán para acadar o reto.

# Cooperando

É importante coñecer e traballar un concepto como é a cooperación.

Como se pode definir? É unha dinámica na que se traballa conxuntamente cara a un obxectivo común.

Recordade que na fase 2 creáronse os grupos que se manterán ao longo de todo o reto.

A través da cooperación, aprenderedes a comunicarvos, coordinarvos e a tomar decisións estratéxicas de maneira conxunta.

Isto adoita xerar unha experiencia de xogo máis interactiva e social, en comparación con xogos de competición.

Descubride os beneficios de xogos e actividades cooperativas para transmitirllos aos vosos familiares.

## Lectura facilitada

É importante coñecer un concepto como é a cooperación.

É unha dinámica na que se traballa conxuntamente cara a un obxectivo común.

A través da cooperación, aprenderedes a:

- Comunicarvos.
- Coordinarvos.
- Tomar decisións estratéxicas de maneira conxunta.

A cooperación permite xerar unha experiencia de xogo máis interactiva e social, en comparación con xogos de competición.

Descubride os beneficios de xogos e actividades cooperativas para transmitirllos aos vosos familiares.

## Audio

audio/wav

## Beneficios de cooperar

BENEFICIOS DO XOGOS COOPERATIVOS
Axudan a mellorar a comunicación.
Permiten desenvolver a resolución de problemas.
Fomentan a igualdade, a inclusión e a solidariedade entre as persoas participantes.
Eliminan o compoñente competitivo dos xogos.

Agora descubriredes estes beneficios poñendo en práctica varios retos cooperativos.

## Audio

audio/wav

# Retos cooperativos

Agora que xa sabedes o que é a cooperación e os seus beneficios, é o momento de poñela en práctica.

## Reto 1

A ponte humana

Neste reto tedes que atopar a forma máis eficiente de organizarvos: teredes que formar unha ponte cos vosos corpos. Para iso deberedes colocar o voso corpo en diferentes posicións, creando unha estrutura que permita que o resto do grupo pase por enriba. O reto consiste en facer que todos os membros do equipo pasen sen que caian nin toquen o chan.

## Reto 2

A corda invisible

Este reto consiste en que o equipo ten que trasladar unha corda (que é "invisible", simulada) dun punto A a un punto B sen que toque nin caia ao chan. Tedes que inventar formas creativas de interactuar para facelo, é dicir, como usar o corpo para suxeitala ou axudarvos para non perder a “corda”.

## Reto 3

Bolos humanos

Cada equipo ten que crear unha figura humana formada por tódalas persoas que compoñen o grupo. As persoas que forman a figura deben estar dispostas de maneira que imiten os bolos, colocándose en posicións específicas que representen os bolos, podendo estar de pé, agachados/as ou adoptando diversas posicións, formando "bolos" que se van a "derribar".

O equipo debe xirar ou moverse cooperativamente, de maneira sincronizada para que, nun determinado momento, o "bolo" que estades a formar se mova e non se "derrube".

O equipo ten que derribar os “bolos humanos” lanzando a pelota de espuma. Para iso, debedes buscar estratexias para que a pelota chegue coa forza e precisión necesarias para impactar nos/as compañeiros/as da figura humana sen que caian as persoas que forman a estrutura.

## Reto 4

Guiando

Neste reto, un membro do equipo tapará os ollos e os demais teñen que guialo para que realice diversos exercicios motores, como lanzar un balón á canastra, por exemplo, mediante indicacións precisas. Logo de realizar 4-5 accións que escollan entre os membros do grupo, cambian os roles.

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)