# Os test de condición física

## Glosario

## Test

Definición:

  Proba destinada a avaliar coñecementos, aptitudes, capacidades ou habilidades.

Exemplo:

  O test de Cooper é unha proba de resistencia que consiste en correr a maior distancia posible en 12 minutos a unha velocidade constante.

# Que son?

Son probas que serven para medir as capacidades físicas dunha persoa, como a forza, a resistencia, a flexibilidade e a velocidade.

Axudan a coñecer o estado ou forma física dunha persoa.

## Lectura facilitada

Son probas que serven para medir as capacidades físicas dunha persoa, como:

- A forza.
- A resistencia.
- A flexibilidade.
- A velocidade.

Axudan a coñecer o estado ou forma física dunha persoa.

## Audio

audio/wav

# Tipos de test de condición física

A continuación, podedes ver exemplos de test de condición física para cada unha das catro capacidades físicas básicas que se empregan habitualmente:

## Test de forza

- Salto horizontal: trátase de medir canta distancia podes saltar cara adiante estando parado.

- Lanzamento de balón medicinal (2-3 kg): lanza o balón cara adiante o mais lonxe posible empregando ambas as mans dende detrás da cabeza.

- Flexións de brazos: fai todas as flexións de brazos que poidas cunha técnica correcta.

- Abdominais en 30 segundos: fai o maior número de abdominais ben feitos no tempo indicado.

## Test de flexibilidade

- Sit and reach: senta cos pés apoiados nunha caixa e intenta alcanzar a maior distancia posible cara adiante cos brazos.

- Aproximación de mans nas costas: trata de tocar as mans por detrás das costas (unha por arriba e outra por abaixo).

- Flexión profunda de tronco: leva as mans ao chan entre as pernas e cara atrás tratando de alcanzar a maior distancia posible.

## Test de resistencia

- Test de Course Navette: corre entre dúas liñas separadas 20 metros ao ritmo dun asubío que se acelera.

- Test de Cooper: recorre a maior distancia posible en 12 minutos.

- Test dos 1000 metros: recorre a distancia de 1 km no menor tempo posible.

- Test do chanzo: sube e baixa un caixón ou chanzo duns 30 cm de alto o maior número de veces en 3 minutos.

## Test de velocidade

- Carreira de 30 metros: recorrer 30 metros no menor tempo posible.

- Carreira de 10 x 5 metros: recorre 10 veces a distancia de 5 metros (ida e volta) no menor tempo posible.

- Circuíto de axilidade en 8: recorrer o circuíto de conos e valos no menor tempo posible.

# Poñendo a proba as vosas capacidades

Agora que xa coñecedes os tipos de test, ides poñer a proba as vosas capacidades físicas básicas.

Por parellas, iredes realizando as diferentes probas. Mentres unha persoa da parella executa a proba, a outra fai de avaliador.

Podedes probar a realizar cada proba as veces que queirades, pero lembrade de ir rexistrando as vosas marcas. Unha vez finalizada a sesión quedade coa mellor marca conseguida en cada proba.

As probas de resistencia só se farán unha vez, e serán feitas por todo o alumnado ao mesmo tempo.

Cando teñades toda a ficha completa coas vosas marcas en cada proba, empregaredes os baremos para analizar a puntuación obtida en cada proba. Deste xeito poderedes coñecer o voso estado de forma física, así como o voso nivel en cada capacidade.

## Lectura facilitada

Ides poñer a proba as vosas capacidades físicas básicas.

Por parellas, iredes realizando as diferentes probas.

Mentres unha persoa da parella executa a proba, a outra fai de avaliador.

Podedes probar a realizar cada proba as veces que queirades.

Lembrade ir rexistrando as vosas marcas.

Unha vez finalizada a sesión quedade coa mellor marca conseguida en cada proba.

As probas de resistencia só se farán unha vez.

Serán feitas por todo o alumnado ao mesmo tempo.

Cando teñades toda a ficha completa coas vosas marcas en cada proba, empregaredes os baremos para analizar a puntuación obtida en cada proba.

Deste xeito poderedes coñecer o voso estado de forma física, así como o voso nivel en cada capacidade.

## Audio

audio/wav

# Que vantaxes e inconvenientes presentan eses test?

Despois de poñer as vosas capacidades a proba, analizade cada un dos tests de condición física realizados.

Que vantaxes e inconvenientes lles vedes?

Analizado isto, ide pensando os tests que mellor se adaptarían ao momento de realizalos coas vosas familias.

## Lectura facilitada

Analizade cada un dos tests de condición física realizados.

Que vantaxes e inconvenientes lles vedes?

Que test dos realizados será mellor para realizarlle ás vosas familias?

## Audio

audio/wav

# Ampliación

Se considerades que ningún test se podería chegar a adaptar ben aos vosos familiares, sempre tedes outra opción...

Creade un test para a capacidade que queirades.

Con todos os coñecementos adquiridos ata o momento sobre a condición física, seguro que vos é doado.

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)